
Լեռնապատ գյուղի գյուղապետ Վանո Եղիազարյանն ընդդեմ 
«Հետք» շաբաթաթերթի լրագրող Ադրինե Թորոսյանի

1. ՓԱՍՏԵՐԸ

Լոռու մարզի Լեռնապատ գյուղի գյուղապետ Վանո Եղիազարյանը դիմել է դատարան ընդդեմ §Հետք¦ շաբաթաթերթի լրագրող Ադրինե Թորոսյանի՝ 2011 թվականի օգոստոսի 23-ին վերջինիս կողմից թերթում հրապարակված §Գյուղապետի հասցեին արված §արածել¦ բառն արժե 1 միլիոն¦ վերնագրով հոդվածի համար: Սույն հոդվածով լրագրողը մեկնաբանել էր Վանո Եղիազարյանի կողմից իր համագյուղացու դեմ ներկայացված հայցի հիման վրա հարուցված մեկ այլ դատական գործ:  Վիճահարույց հոդվածից մեջբերում ենք հետևյալ հատվածը. 

«Լոռու մարզի Լեռնապատ գյուղի բնակիչ Գևորգ Մելքոնյանը «Ժամանակ» օրաթերթի «Էս թուրքին մեր միջից հանեք»  վերնագրով հոդվածում հետևյալ տեղեկություններն է հրապարակել գյուղապետ Վանո Եղիազարյանի գործունեության վերաբերյալ…Մեջբերված ամբողջ տեքստից գյուղապետը զրպարտություն է համարել այն, որ ինքը բազալտի ապօրինի հանք է դրել, և որ Սամվել Հարությունյանից մեծ գումարներ է վերցրել: Արտահայտություններից մեկն էլ` «Մենք ուզում ենք իմանալ` ընդեղ արածողը Սամվե՞լն ա լինելու, գյուղապե՞տը, թե՞ ավագանին», գյուղապետ Վ. Եղիազարյանը որակել է վիրավորական` չնայած ինքը` գյուղապետը, նշված արտահայտությունը հայցադիմում որպես հիմք բերելով, ընդգծել է, որ այն որպես հռետորական հարց է տրված…Իր հասցեին արված վիրավորանքի համար գյուղապետ Վ.Եղիազարյանը 1 միլիոն դրամ էր պահանջում իր գյուղի բնակչից, իսկ զրպարտության համար` 2 միլիոն դրամ, ինչպես նաև դատական ծախսերը: Դատավոր Վ.Հովնանյանը գյուղապետի ֆինանսական պահանջը բավարարեց մի փոքր մասով…Լոռու մարզի ընդհանուր իրավասության դատավոր Վարդուհի Հովնանյանն այս վերջին արտահայտությունը վիրավորանք է համարել` պատճառաբանելով, որ մարդու նկատմամբ  §արածել¦ բառն օգտագործելի չէ¦:
Պատասխանողը իր պատասխանում հայտնել է, որ հոդվածը հանդիսանում էր մեկ այլ դատական գործընթացի մեկնաբանություն և դրա վերաբերյալ տեղեկատվության տրամադրում, որ հոդվածում նշված բոլոր վիճահարույց փաստական տվյալները և արտահայտությունները վերարտադրվել են այդ դատական վարույթի փաստերից և դատավարության ընթացքում հնչած հայտարարություններից՝ այդ թվում նաև §արածել¦  բառը, որը այդ դատական գործով պատասխանող անձ հանդիսացող Գևորգ Մելքոնյանի խոսքից կատարված մեջբերում էր:
ՀՀ Լոռու մարզի ընդհանուր իրավասության դատարանը 29/05/2012թ.-ին կայացրած վճռով հայցը մերժել է ամբողջությամբ: Դատարանը որոշումը հիմնավորել հետևյալ եզրահանգմամբ.  
ա. §Գյուղապետի հասցեին արված §արածել¦ բառն արժե 1 միլիոն¦ վերնագիրը զրպարտություն չի համարվում, քանի որ նշված արտահայտության մեջ ներկայացված չեն հայցվորի անձի վերաբերյալ փաստացի տվյալներ, ներկայացվածն իր մեջ չի պարունակում կոնկրետ, հստակ տեղեկություններ որոշակի գործողության կամ անգործության վերաբերյալ, այն վերացական է,  
բ. վերնագիրն իրականում չի արատավորում և չի էլ կարող արատավորել հայցվորի պատիվը, քանի որ վկայակոչված դատական գործի քննության շրջանակներում հայցվորը երկու անգամ ներկայացրել է գումարային փոխհատուցման պահանջ իր հասցեին կատարված արտահայտությունների, այդ թվում նաև վերնագրում տեղ գտած արտահայտության համար, 
գ. լրագրողը, թեև որոշակի թերություններով, ընդամենը լուսաբանել է դատարանում քննված մեկ այլ գործ` այդ հարցի վերաբերյալ տրամադրելով տեղեկատվություն հանրությանը, որի հանգամանքը գտնվում է ազատ խոսքի պատշպանության տակ:

	Հարց.

